b"\n_START_ARTICLE_\nJordi Badia i Perea\n_START_SECTION_\nTraject\xc3\xb2ria professional\n_START_PARAGRAPH_\nS'inicia al periodisme el 1982 a R\xc3\xa0dio Sabadell i R\xc3\xa0dio Terrassa essent el periodista corresponsal local. L'octubre de 1984 entra a Catalunya R\xc3\xa0dio com a periodista de la secci\xc3\xb3 d'economia. Quatre anys despr\xc3\xa9s tamb\xc3\xa9 \xc3\xa9s corresponsal a Brussel\xc2\xb7les de la mateixa emissora.  _NEWLINE_El setembre de 1990 deixa Catalunya R\xc3\xa0dio i esdev\xc3\xa9 cap de pol\xc3\xadtica internacional del diari Avui, del qual n'arribaria a ser cap d'esports i subdirector. L'any 2003 arriba al F.C Barcelona, sent el cap de gabinet del president i portaveu del club fins a l'any 2008. _NEWLINE_El 2008 va haver de ser expulsat del F.C. Barcelona. Posteriorment es va fer periodista freelance (aut\xc3\xb2nom) d'articles dels diaris Avui (secci\xc3\xb3 Di\xc3\xa0leg), El Pa\xc3\xads (secci\xc3\xb3 Deportes), el Punt Diari (Tribuna) i Naci\xc3\xb3 Digital. El 2011 passa a ser cap de premsa i comunicaci\xc3\xb3 a l'Ajuntament de Martorell.  _NEWLINE_Tamb\xc3\xa9 ha participat en les tert\xc3\xbalies d'esports de RAC 1 (El m\xc3\xb3n amb Jordi Bast\xc3\xa9) i de Catalunya R\xc3\xa0dio (El club de la mitjanit, de Pere Escobar) i va ser cap de premsa a la Copa del M\xc3\xb3n de Tennis Taula celebrada a Barcelona el 1991, director de comunicaci\xc3\xb3 als Jocs Ol\xc3\xadmpics de Barcelona 1992, a la disciplina de Tennis Taula i guionista al programa de TV3, Aquest Any Cent, de 1998 a 1999. Actualment viu a la Gu\xc3\xa0rdia Pilosa (Pujalt, Alta Segarra). Domina el catal\xc3\xa0, castell\xc3\xa0, angl\xc3\xa8s i franc\xc3\xa8s.\n_START_SECTION_\nTraject\xc3\xb2ria pol\xc3\xadtica\n_START_PARAGRAPH_\nEl 2015 es presenta com a cap de llista de la candidatura de Junts per Calaf a les eleccions municipals del 24-M, com a alcaldable per Calaf. Va guanyar les eleccions sense majoria absoluta, i fou investit alcalde de Calaf el 13 de juny de 2015. Tamb\xc3\xa9 va ser el President del Consorci de l'Alta Anoia del 24 de juliol de 2015 al 26 de maig de 2017, quan va dimitir.\n_START_SECTION_\nLlibres\n_START_PARAGRAPH_\nBadia ha escrit cinc llibres, tots a l'actual segle XXI."